നോക്കൗട്ടില് ഭവിന ടോക്കിയോ: 2020 പാരാലിന്പിക്സില് ഇന്ത്യയുടെ ടേബിള് ടെന്നീസ് താരം ഭവിന പട്ടേല് നോക്കൗട്ടില് പ്രവേശിച്ചു. വനിതകളുടെ ടേബിള് ടെന്നീസില് ഗ്രൂപ്പ് എയിലെ രണ്ടാം മത്സരത്തില് ജയം നേടിയതോടെയാണ് ഇന്ത്യന് താരത്തിന്റെ പ്രീക്വാര്ട്ടര് പ്രവേശനം. ബ്രിട്ടന്റെ മീഗന് ഷാക്ക്ലെറ്റോണിനെ ഒന്നിനെതിരേ മൂന്നു സെറ്റുകള്ക്കു കീഴടക്കിയാണു ഭവിന അവസാന 16ല് ഇടംപിടിച്ചത്. സ്കോര്: 117, 911, 1715, 1311.ശക്തമായ പോരാട്ടത്തില് ആദ്യ സെറ്റ് നേടിയെങ്കിലും രണ്ടാം സെറ്റില് ഇന്ത്യന് താരം പതറി. മൂന്നാം സെറ്റില് ഇഞ്ചോടിഞ്ച് പോരാട്ടത്തിലൂടെ സ്കോര് 11ഉം കടന്ന് ഇരുവരും മുന്നേറി. ഒടുവില് 1715ന് സെറ്റ് നേടിയ ഭവിന 21ന്റെ ലീഡ് സ്വന്തമാക്കി. നാലാം സെറ്റിലും മീഗന് ശക്തമായ പോരാട്ടം കാഴ്ചവച്ചെങ്കിലും അവസാന ചിരി ഭവിനയുടേതായി. പ്രീക്വാര്ട്ടറില് ബ്രസീലിന്റെ ജോയ്സി ഡി ഒലിവേരയാണ്, മുപ്പത്തിനാലുകാരിയായ ഭവിനയുടെ എതിരാളി. ഇന്ത്യന് സമയം ഇന്ന് രാവിലെ 7.30നാണ് ഇരുവരും തമ്മിലുള്ള പ്രീക്വാര്ട്ടര് പോരാട്ടം. വൈകുന്നേരം 3.50ന് ക്വാര്ട്ടര് പോരാട്ടവും അരങ്ങേറും. അതേസമയം, ഗ്രൂപ്പ് ഡിയില് തുടര്ച്ചയായ രണ്ടാം തോല്വിയോടെ ഇന്ത്യയുടെ സോനല്ബെന് പട്ടേല് വനിതാ ടേബിള് ടെന്നീസില്നിന്നു പുറത്തായി. കൊറിയയുടെ ലീ മി ജ്യുവിനോടാണ് ഇന്ത്യന് താരം തോറ്റത്. ആദ്യ സെറ്റ് നേടിയശേഷമായിരുന്നു സോനല്ബെന്നിന്റെ പരാജയം. സ്കോര്: 1210, 511, 311, 911. മൂന്നാംദിനമായ ഇന്നു ടേബിള് ടെന്നീസിനു പുറമേ പുരുഷവനിതാ അന്പെയ്ത്ത്, ഭാരോദ്വഹനം, പുരുഷ ഷോട്ട്പുട്ട്, പുരുഷ നീന്തല് ഇനങ്ങളില് ഇന്ത്യന് താരങ്ങള് പോരാട്ട രംഗത്തുണ്ട്. ഭാരോദ്വഹനം, ഷോട്ട്പുട്ട് ഇനങ്ങള് മെഡല് പോരാട്ടങ്ങളാണ്. ഇന്ത്യന് പതാകയേന്തിയ തേക് ചന്ദ് ഷോട്ട്പുട്ടില് ഇന്നിറങ്ങും. സുസ്കി സമുറായ് ടോക്കിയോ: 2020 പാരാലിന്പിക്സിന്റെ രണ്ടാം ദിനമായ ഇന്നലെ ടോക്കിയോയില് പിറന്നത് 11 ലോക റിക്കാര്ഡുകള്. ജപ്പാന്റെ പുരുഷ നീന്തല് താരം തകയുകി സുസ്കി, അമേരിക്കയുടെ പതിനേഴുകാരിയായ നീന്തല് താരം അനസ്തേഷ്യ പഗോനിസ് തുടങ്ങിയവരാണ് ഇന്നലെ റിക്കാര്ഡ് ബുക്കില് പേര് ചേര്ത്തത്. വനിതാ 400 മീറ്റര് ഫ്രീസ്റ്റൈല് എസ് 11 നീന്തലിലായിരുന്നു പഗോനിസിന്റെ റിക്കാര്ഡ് പ്രകടനം 4:54.49 സെക്കന്ഡ്. രണ്ടു തവണ പാരാലിന്പിക് ചാന്പ്യനും മൂന്നു തവണ ലോക ജേതാവുമായ ഹോളണ്ടിന്റെ ബ്രുയിന്സ്മയെ പിന്തള്ളിയായിരുന്നു പഗോനിസിന്റെ സ്വര്ണ നേട്ടം. പുരുഷ 100 മീറ്റര് ഫ്രീസ്റ്റൈല് എസ് 4 നീന്തലില് റിക്കാര്ഡോടെയാണു തകയുകി സുസ്കി സമുറായ്കളുടെ ആദ്യ സ്വര്ണവുമായി നീന്തിക്കയറിയത്.